Lada Vondrová

**Lada Vondrová** (født 1999) er en tsjekksk friidrettsutøver, som representerer klubben Univerzitní sportovní klub Praha. Hun konkurrerer i sprintløp og mellomdistanseløp, men har tidligere også drevet med friidrett.

Hun vant 400 meter under U23-EM i friidrett 2021, og har fem nasjonale titler i sprintløp innendørs og utendørs. 

## Idrettskarriere
### 2015
Vondrová kom på niendeplass i femkamp under det tsjekkiske U18-mesterskapet i mangekamp innendørs i 2015. Hun fikk bronse på 800 meter under det tsjekkiske U18-mesterskapet i friidrett innendørs en uke senere. Under det tsjekkiske U18-mesterskapet i friidrett utendørs vant hun 800 meter, og hun fikk bronse på 300 meter hekk. I juni deltok hun i Tsjekkisk mesterskap i friidrett 2015, og kom der på sjuendeplass på 400 meter hekk. Hun deltok i Ungdoms-VM i friidrett 2015 i Cali, men ble der slått ut i semifinalen på 400 meter hekk. 

### 2016
Under det tsjekkiske U18-mesterskapet i mangekamp innendørs 2016 kom hun på tredjeplass i femkamp, med 3711 poeng. Hun deltok også i det tsjekkiske U18-mesterskapet i friidrett innendørs, og kom der på andreplass på 400 meter og fjerdeplass på 60 meter hekk. Under det tsjekkiske mesterskapet innendørs kom hun på fjerdeplass på 400 meter. 

Hun kom på andreplass i sjukamp under det tsjekkiske U18-mesterskapet i mangekamp utendørs, med 4832 poeng. Under det tsjekkiske mesterskapet i friidrett kom hun på femteplass på 400 meter hekk, og under det tsjekkiske U18-mesterskapet i friidrett vant hun 400 meter og fikk bronse på 100 meter hekk. Hun deltok i U18-EM i friidrett 2016, og vant sitt forsøksheat på 400 meter hekk, men stilte ikke til start i semifinalen. Hun deltok på 4 x 400 meter hekk under U20-VM i friidrett 2016, og Tsjekkia kom der på sjuendeplass. I august vant hun 400 meter hekk og kom på andreplass på 400 meter under det tsjekkiske U23-mesterskapet i friidrett. 

### 2017
Den 19. februar vant hun 400 meter under det tsjekkiske U20-mesterskapet i friidrett innendørs. Under det tsjekkiske innendørsmesterskapet kom hun på fjerdeplass på 400 meter, og hun fikk bronse på 400 meter hekk under det tsjekkiske mesterskapet i friidrett utendørs. Hun representerte Tsjekkia under U20-EM i friidrett 2017, og kom der på sjuendeplass på 400 meter hekk. Under det tsjekkiske U23-mesterskapet i friidrett vant hun 400 meter og 400 meter hekk.

### 2018
Vondrová deltok i VM i friidrett innendørs 2018, og ble slått ut i semifinalen på 400 meter. På 4 x 400 meter stafett fikk Tsjekkia syvende beste resultat i forsøksheatet, og nådde dermed ikke finalen. Hun deltok også på 400 meter under EM i friidrett 2018, men ble slått ut i forsøksheatet, der hun fikk 24. beste resultat. Hun løp der på 53,21 sekunder, som var ny personlig rekord. I september vant hun 400 meter under det tsjekkiske U23-mesterskapet i friidrett, og hun fikk også sølv på 200 meter.

### 2019
Den 17. februar vant hun 400 meter under det tsjekkiske mesterskapet i friidrett innendørs, og vant med det sin første nasjonale tittel på seniornivå. Hun satte der personlig rekord med 52,67 sekunder. Hun ble tatt ut til å delta i EM i friidrett innendørs 2019, men ble der slått ut i forsøksheatet på 400 meter. Under det tsjekkiske U23-mesterskapet i friidrett vant hun 400 meter og 400 meter hekk. Hun deltok i friidrett under Europalekene 2019, og fikk der sølv på 4 x 400 meter miksstafett sammen med Jan Tesař, Barbora Malíková og Michal Desenský. U23-EM i friidrett 2019 ble arrangert i Gävle i Sverige, og Vondrová fikk der sølv på 400 meter, bak Natalia Kaczmarek, og hun kom på sjetteplass på 400 meter hekk. Hun satte ny personlig rekord på 51,71 da hun vant 400 meter under det tsjekkiske mesterskapet i friidrett 2019. Polen deltok i Superligaen under Lag-EM i friidrett 2019, og Vondrová kom der på femteplass på 400 meter, og Tsjekkia kom på niendeplass på 4 x 400 meter. Hun deltok også i VM i friidrett 2019, men ble slått ut i semifinalen på 400 meter der. På 4 x 400 meter stafett for mikslag fikk Tsjekkia 15. beste resultat i forsøksheatet, og nådde ikke finalen. 

### 2020
Vondrová vant 200 meter og 400 meter under det tsjekkiske mesterskapet i friidrett innendørs 2020. Under det tsjekkiske mesterskapet utendørs fikk hun sølv på 400 meter, og hun kom på sjetteplass på 200 meter.

### 2021
Under det tsjekkiske mesterskapet i friidrett innendørs 2021 vant hun 400 meter. Hun deltok på 400 meter under EM i friidrett innendørs 2021, men løp på 52,83 i forsøksheatet, og gikk ikke videre til semifinalen. I mai deltok hun på Tsjekkias mikslag på 4 x 400 meter stafett under Stafett-EM i friidrett 2021, disse fikk 19. beste resultat i forsøksheatet, og nådde dermed ikke finalen. Tsjekkia deltok dette året i 1. divisjon under Lag-EM i friidrett 2021, og Vondrová kom der på andreplass på 400 meter, og hun deltok på Tsjekkias stafettlag som kom på tredjeplass på 4 x 400 meter stafett. Hun fikk to gullmedaljer under U23-EM i friidrett 2021; hun vant 400 meter individuelt, og hun deltok også på Tsjekkias lag som vant 4 x 400 meter stafett. 

## Referanser


## Eksterne lenker
* 
*  Profil hos det tsjekkiske friidrettsforbundet